ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ВЕТЕРИНАРНО ЗДРАВСТВО

Член 1

1. Во текстот на Законот за ветеринарно здравство („Службен весник на Република Македонија"број 113/2007, 24/11, 136/11, 123/12, 154/15 и 53/16) зборовите „Република Македонија“ се заменуваат со зборовите „Република Северна Македонија“.

Член 1

Член 12 се менува и гласи

Во став (1) на овој член се додава нова алинеја, алинеја 3

1. Лабораториска дијагностика за утврдување на зоонози и причинители на зоонози кај животни, луѓе и надворешна средина;
2. Лабораториско испитување на предмети и материјали од надворешната средина поврзана со ветеринарно здравство и безбедност на храна;

Став (2) се менува и гласи

(2) Ветеринарnата лабораторија работи согласно одредбите на Законот за безбедност на храна

Ставовите (3) и (4) се бришат.

Член 2

Во член 29 став (1) точка 7 се брише.

Член 3

Во член 50 по став (3) се додаваат 3 нови става.

(4) Лабораториите од ставовите (1) од член 12, при вршење лабораториски испитувања и анализа, доколку добијат резултат со кој што се утврдува изолација или со друга лабораториска метода докажани причинители на заразни и други преносливи болести кај животните и зоонози, должни се веднаш, а најдоцна во рок од 24 часа, да ја достават информацијата за добиениот резултат до Агенцијата.

(6) Лабораторите се должни да ги пријават и доколку добијат резултат со кој што се утврдува изолација или со друга лабораториска метода докажани причинители согласно член 23 од Законот за заштита на населението од заразни болести.

(7) Лаборатории се должни да пријават и секој случај на изолирана бактерија со невообичаена резистенција на антибиотици.

(8) Начинот на водење на податоците за лабораториските испитувања и за давање на известување за причинителите на заразни болести кај животните и зоонозите и за лабораторискиот наод, и листата на причинителни на заразни и други преносливи болести и зооноси го пропишува Директорот на Агенцијата за храна и ветеринарство.

Член 4

Во членот 2-а се додава нов став (3) кој гласи:

„(3) Во водење на прекршочна постапка ќе се применува Законот за прекршоците доколку со овој закон поинаку не е уредено.“

Член 5

Во членот 17 по ставот (2) се додаваат нови ставови (3) и (4) кои гласат:

"(3) За спроведување на програмата и испитот од став (1) точка 1 од овој член, Директорот на Агенцијата со решение назначува Комисија за обука и полагање на испит, во натамошниот текст: Комисијата), која се формира од членови и тоа претставници на Факултетот за ветеринарна медицина и вработени во Агенцијата, за што им следува надоместок за спроведената работа.

(4) Трошоците за полагање на проверката на стекнатото знаење за овластени ветеринари се на товар на кандидатот за овластен ветеринар. Директорот на Агенцијата со решение ја определува висината на надоместокот за посетување на обуката и полагање на испит на пријавените кандидати."

Ставовите (3), (4), (5) ,(6), (7) и (8) , стануваат (5), (6), (7), (8) и (9).

Во ставот (8), кој сега станува став (9) се дополнува со работата на комисијата и висината на трошоците за полагање на испитот

Член 6

По членот 107 се додава нов член 108 кој гласи:

"Постапка за порамнување

(1)Кога инспекторот ќе констатира прекршок составува записник во кој ги забележува битните елементи на дејствието од кое произлегува правното обележје на прекршокот, лично име, адреса и единствен матичен број на граѓанинот, ако се работи за странец и број на патната исправа и држава, а за правно лице, назив, седиште и даночен број, времето, местото и начинот на сторувањето на прекршокот, описот на дејствието, правната квалификација на прекршокот и лицата затекнати на самото место, како и дава предлог за порамнување со издавање на прекршочен платен налог. Записникот го потпишува инспекторот и сторителот.

(2) По исклучок од ставот (1) на овој член, ако инспекторот прекршокот го утврди лично или го утврди со употреба на соодветни технички средства и направи, односно со податоци од службена евиденција записникот го потпишува само инспекторот.

(3) Доколку во постапката на сторителот му бил издаден прекршочен платен налог, тоа ќе се забележи во записникот за констатиран прекршок.

(4) Доколку сторителот не се согласи да му биде издаден прекршочен платен налог, истото ќе се забележи во записникот за констатиран прекршок, a инспекторот поднесува барање за поведување на прекршочна постапка пред надлежен суд односно прекршочен орган.

(5) Во прекршочниот платен налог се наведени битните елементи на дејствието од кое произлегува правното обележје на прекршокот, лично име, адреса и единствен матичен број на граѓанинот, ако се работи за странец и број на патната исправа и држава, а за правно лице, назив, седиште и даночен број, местото и времето на сторување на прекршокот, правната квалификација на прекршокот, износот на глобата, број на сметката за плаќање, правна поука како и други податоци во согласност со закон.

(6) Во постапката за порамнување глобата во прекршочниот платен налог се изрекува во фиксен износ пропишан со закон, а ако глобата е пропишана во распон се изрекува минималниот пропишан износ за прекршокот.

(7) По приемот на прекршочниот платен налог сторителот е должен да ја плати глобата изречена согласно со ставовите (5) и (6) на овој член во рок од осум дена од денот на приемот на прекршочниот платен налог на сметката означена во прекршочниот платен налог.

(8) Сторителот кој ќе ја плати глобата во рокот од ставот (7) на овој член ќе плати половина од изречената глоба, за кое право се поучува во правната поука.

(9) Во постапката која ќе заврши со плаќање на прекршочен платен налог не се плаќаат трошоци на постапката.

(10)Сторителот којшто со заминувањето заради престој во странство би можел да го одбегне плаќањето на глобата, е должен веднаш да ја плати глобата изречена со прекршочниот платен налог.

(11)Ако сторителот не ја плати глобата во рокот од ставовите (7) и (10) на овој член, овластеното службено лице поднесува барање за поведување на прекршочна постапка до надлежниот суд односно прекршочен орган.

(12) Инспекторот е должен да води евиденција за издадените прекршочни платни налози и за нивниот исход.

(13) Во евиденцијата од ставот (12) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(14) Личните податоци од ставот (13) на овој член се чуваат пет години од денот на внесување во евиденцијата.

(15) Директорот ја пропишува формата и содржината на прекршочниот платен налог.“

Член 7

Во членот 109 став (1) во воведната реченица зборовите „400 до 500“ се заменуваат со бројот „200“

Ставот (2) се брише.

Член 8

Во членот 110 став (1) во воведната реченица зборовите „750 до 1000“ се заменуваат со бројот „250“

Ставот (2) се брише.

Член 9

Во членот 111 ставот (1) се менува и гласи:

(1)Глоба во износ од 300 до 500 евра во денарска противвредност за микро трговци, од 500 до 1000 евра во денарска противвредност за мали трговци, од 1100 до 1500 евра во денарска противвредност за средни трговци, од 1500 до 2500 евра во денарска противвредност за големи трговци, ќе му се изрече за прекршок на правно лице ако:“

Ставот (2) се менува и гласи:

“(2) Глоба во износ од 100 евра во денарска противвредност ќе му се изрече и на одговорното лице во правното лице - микро трговци, од 200 евра во денарска противвредност и на одговорното лице во правното лице - мали трговци, од 300 евра во денарска противвредност и на одговорното лице во правното лице – средни трговци, од 400 евра во денарска противвредност и на одговорното лице во правното лице - големи трговци, за прекршокот од ставот (1) на овој член”.

Ставовите (3) и (4) се бришат.

Член 10

Во членот 111-а ставот (1) се менува и гласи:

(1)Глоба во износ од 500 до 1000 евра во денарска противвредност за микро трговци, од 1100 до 1500 евра во денарска противвредност за мали трговци, од 1500 до 2000 евра во денарска противвредност за средни трговци, од 2000 до 3000 евра во денарска противвредност за големи трговци, ќе му се изрече за прекршок на правно лице ако:“

Ставот (2) се менува и гласи:

“(2) Глоба во износ од 150 евра во денарска противвредност ќе му се изрече и на одговорното лице во правното лице - микро трговци, од 250 евра во денарска противвредност и на одговорното лице во правното лице - мали трговци, од 350 евра во денарска противвредност и на одговорното лице во правното лице – средни трговци, од 450 евра во денарска противвредност и на одговорното лице во правното лице - големи трговци, за прекршокот од ставот (1) на овој член”.

Ставовите (3) и (4) се бришат.

Член 11

Во членот 111-б ставот (1) се менува и гласи:

(1)Глоба во износ од 50 до 100 евра во денарска противвредност за микро трговци, од 100 до 150 евра во денарска противвредност за мали трговци, од 150 до 200 евра во денарска противвредност за средни трговци, од 200 до 250 евра во денарска противвредност за големи трговци, ќе му се изрече за прекршок на правно лице- овластена ветеринарна амбуланта,клиника или болница ако не склучи договор со одгледувачите на животни во предвидениот рок (член 41-а став (1)).

По ставот (1) се додава нов став (2) кој гласи:

(2)Глоба во износ од 15 евра во денарска противвредност ќе му се изрече и на одговорното лице во правното лице - микро трговци, од 25 евра во денарска противвредност и на одговорното лице во правното лице - мали трговци, од 35 евра во денарска противвредност и на одговорното лице во правното лице – средни трговци, од 45 евра во денарска противвредност и на одговорното лице во правното лице - големи трговци, за прекршокот од ставот (1) на овој член”.

Член 12

Во членот 111-в ставот (1) се менува и гласи:

(1)Глоба во износ од 50 до 100 евра во денарска противвредност за микро трговци, од 100 до 150 евра во денарска противвредност за мали трговци, од 150 до 200 евра во денарска противвредност за средни трговци, од 200 до 250 евра во денарска противвредност за големи трговци, ќе му се изрече за прекршок на правно лице-

одгледувач ако не склучи договор со распределената,односно друга овластена ветеринарна амбуланта,клиника или болница во предвидениот рок (член41-а став (2))

По ставот (1) се додава нов став (2) кој гласи:

(2)Глоба во износ од 15 евра во денарска противвредност ќе му се изрече и на одговорното лице во правното лице - микро трговци, од 25 евра во денарска противвредност и на одговорното лице во правното лице - мали трговци, од 35 евра во денарска противвредност и на одговорното лице во правното лице – средни трговци, од 45 евра во денарска противвредност и на одговорното лице во правното лице - големи трговци, за прекршокот од ставот (1) на овој член”.

Ставот (2) кој станува став (3) се менува и гласи:

(3) Глоба во износ од 100 евра во денарска противвредност ќе му се изрече на физичко лице одгледувач ако не склучи договор со распределената, односно друга овластена ветеринарна амбуланта, клиника или болница во предвидениот рок (член 41-а став (2)).

Член 13

По членот 111-д се додава нов член 111-ѓ кој гласи

"Член 111-ѓ

Надлежност за прекршок

(1) За прекршоците од член 111 став (1) и 111-а став (1), за кои глобата е утврдена до најмногу 250 евра во денарска противвредност за физичко лице, 500 евра во денарска противвредност за одговорното лице во правното лице и 1.000 евра денарска противвредност за правни лица и за прекршоците од член 109 став (1), 110 став (1), 111-б став (1) и (2) и член 111-в став (1), (2) и (3) прекршочна постапка ќе води и прекршочна санкција ќе изрече прекршочниот орган-Комисија за одлучување по прекршок на начин утврден согласно со Законот за безбедност на храна.

„(2) За прекршоците од член 111 став (1) и 111-а став (1) за кои глобата изнесува над 250 евра во денарска противвредност за физичко лице, 500 евра во денарска противвредност за одговорното лице во правното лице и 1.000 евра денарска противвредност за правни лица, прекршочна постапка ќе води и прекршочна санкција ќе изрече надлежен суд.„